Source: http://docplayer.fi/17985509-Raitioliikenteen-kuljettajarahastuksesta-luopuminen.html
Timestamp: 2018-10-20 01:18:23+00:00
Document Index: 10554838

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Raitioliikenteen kuljettajarahastuksesta luopuminen - PDF
Download "Raitioliikenteen kuljettajarahastuksesta luopuminen"
1 Raitioliikenteen kuljettajarahastuksesta luopuminen perusteluteksti SUY Kangas Lauri ja Vanhanen Kerkko D: 17/2009
3 Julkaisija HELSINGIN KAUPUNKI HKL-liikelaitos Suunnitteluyksikkö KUVAILULEHTI Julkaisun päivämäärä Tekijä(t) Lauri Kangas ja Kerkko Vanhanen Julkaisun nimi Raitioliikenteen kuljettajarahastuksesta luopuminen - perusteluteksti Tiivistelmä Kuljettajarahastuksesta luopuminen on osa strategista kehityspolkua, jolla parannetaan raitioliikenteen luotettavuutta ja nopeutta. Kuljettajarahastuksesta luopuminen pienentää raitioliikenteen pysäkkiaikoja ja niiden hajontaa samalla kun raitioliikenteen nopeus ja aikatauluissa pysyminen paranevat. Ylivoimaisesti suurimmalle osalle matkustajista palvelun laatu paranee. Luotettavuuden parantaminen on erittäin tärkeää, jotta keskustan raitioliikenneverkon toimivuus 2010-luvulla voidaan varmistaa raitioliikenteen lisääntyessä määrällisesti merkittävästi Jätkäsaaren, Kalasataman, Kruunuvuorenrannan ja Keski-Pasilan kehittämishankkeiden myötä. Ilman kuljettajarahastuksesta luopumista raitioliikenteen toimintakyky Helsingin keskustassa on vaarassa heikentyä olennaisesti. Kuljettajarahastuksesta luopuminen aiheuttaa haittaa lippunsa nyt kuljettajalta ostaville, joita on alle viisi prosenttia matkustajista. Kuljettajarahastuksesta luovuttaessa kertalipun hankinta on edelleen mahdollista vaunuihin asennettavista kertalippuautomaateista, SMS-lipulla tai esim. metroasemilla ja joillain vilkkaimmilla raitioliikenteen pysäkeillä olevista automaateista. Tarkoituksenmukaisin vaunuihin asennettava lippuautomaattivaihtoehto on kolikoita ja maksukortteja hyväksyvä malli. Hankkeen investointikustannuksiksi on tässä yhteydessä arvioitu n euroa (alv 0 %), joka koostuu 130 lippuautomaatin hankinnasta. Vuosikustannus kymmenen vuoden poistoajalla mukaan lukien automaattien huolto- ja rahahuoltokustannukset on n euroa (alv 0 %). Kuljettajarahastuksesta luopumisen liiketaloudelliset hyödyt kattavat vähintään puolet lipunmyyntiautomaattien kustannuksista. Yhteiskuntataloudelliset hyödyt kattavat kustannukset kokonaisuudessaan. Yhdessä muiden nopeuttamistoimien kanssa kuljettajarahastuksesta luopuminen on liiketaloudellisesti kannattavaa (hyöty-kustannussuhde yli 1) ja yhteiskuntataloudellisesti erittäin kannattavaa (hyöty-kustannussuhde yli 2). Avainsanat (asiasanat) raitioliikenne, luotettavuus, lipunmyynti Muut tiedot taitto: Mirva Ilmoniemi Sarjan nimi ja numero ISSN-numero ISBN-numero HKL:n julkaisusarja D: 17/2009 Painopaikka ja -vuosi Kieli Sivuja Liitteitä Helsinki 2009 Suomi 11 Raitioliikenteen kuljettajarahastuksesta luopuminen - perusteluteksti
4 Publisher HELSINKI CITY TRANSPORT Planning Unit DESCRIPTION Date of publication Author(s) Lauri Kangas and Kerkko Vanhanen Name of publication Removing ticket sales by drivers in tram traffi c - pre-study for decision makers Abstract Removing ticket sales by drivers is a key part of a wider strategy to increase the reliability and speed of tram traffi c. When drivers do not sell tickets stop times and especially the variation of stop times are decreased while the speed and timetable adherence of tram traffi c are improved. For an overwhelming majority of passengers the quality of service is increased. Reliability must be improved in order to guarantee reliable operations on the inner city tram network past 2010 as the amount of tram traffi c is set to increase signifi cantly with the Jätkäsaari, Kalasatama, Kruunuvuorenta and Central Pasila tram projects. If ticket sales by drivers are not removed the ability of trams to operate in Helsinki s inner city may be signifi cantly weakened. Removing ticket sales by drivers causes inconvenience to the passengers who currently purchase their tickets from the driver. Currently under fi ve percent of passengers buy their tickets from the driver. After the removal of tickets sales by drivers it will be possible to purchase tickets from vending machines installed on all trams, by SMS and from stationary vending machines located at metro stations and the busiest tram stops. The most appropriate solution for on board vending machines is to accept coins and cards. The investment costs for the project are currently estimated to be approximately EUR (ex. vat), which consists of the purchase of 130 ticket vending machines and integrating them into current systems. The annual cost including maintenance and cash management is approximately EUR (ex. vat) with an assumed amortization time of 10 years. The direct economic benefi ts of removing tickets sales by drivers cover at least half of the costs of the ticket vending machines. The socio-economic benefi ts cover the complete costs. In conjunction with other measures to increase commercial speed the removal of ticket sales by drivers is economically benefi cial (BCR over 1) and social-economically highly benefi cial (BCR over 2). Key words tram traffi c, reliability, tickets Other information layout: Mirva Ilmoniemi Series number ISSN number ISBN number HKL series D: 17/2009 Printing place and year Language Pages Appendices Helsinki 2009 Finnish 11 2 Raitioliikenteen kuljettajarahastuksesta luopuminen - perusteluteksti
5 Sisältö 1. Taustaa 5 2. Liikenteelliset vaikutukset 5 3. Turvallisuusvaikutukset 5 4. Vaikutukset asiakaspalveluun 6 5. Korvaavat lipunmyyntijärjestelyt ja liputta matkustaminen 6 6. Kustannukset ja hyödyt 8 7. Yhteenveto 10 Kuvat Kuva 1 Esimerkkikuva kolikoita hyväksyvästä lippuautomaatista. 7 Kuva 2 Esimerkkikuva kolikoita ja maksukortteja hyväksyvästä lippuautomaatista. 7 Taulukot Taulukko 1 Hyödyt ja kustannukset, suorat vaikutukset. 9 Taulukko 2 Hyödyt ja kustannukset, tukitoimien vaikutukset mukana. 10 Raitioliikenteen kuljettajarahastuksesta luopuminen - perusteluteksti
6 4 Raitioliikenteen kuljettajarahastuksesta luopuminen - perusteluteksti
7 1. Taustaa Kaupunginvaltuuston vahvistamiin liikennelaitoksen tavoitteisiin vuodelle 2012 kuuluu raitiovaunuliikenteen nopeuttaminen neljällä prosentilla vuoden 2004 tasosta. Tärkeimmissä kehittämisvalinnoissa vuosille kuljettajarahastuksen poistaminen raitiovaunuista on yksi keskeinen keino tämän tavoitteen saavuttamiseksi. Kuljettajarahastuksesta luopumista on esitelty joukkoliikennelautakunnan iltakouluissa ja Valmistelutyössä sekä iltakoulukäsittelyistä saadun palautteen pohjalta suunnitteluyksikkö on selvittänyt kuljettajarahastuksesta luopumisesta saavutettavia hyötyjä ja lipunmyyntiautomaattien kustannuksia. 2. Liikenteelliset vaikutukset Kuljettajarahastuksesta luopuminen parantaa olennaisesti liikenteen täsmällisyyttä, kun pysäkkiviiveet voidaan ennakoida nykyistä paremmin. Täsmällisyys mahdollistaa nykyistä tehokkaammat liikennevaloetuudet, kun vaunujen kulku voidaan ennakoida riittävän luotettavasti. Aikataulunopeuksia voidaan myös nostaa, kun ajoaikojen hajonta pienenee. Myös matkustajapalvelu paranee, kun samoilla rataosuuksilla kulkevat linjat voidaan synkronoida toisiinsa tasaisen vuorovälin tarjoamiseksi. Raitiovaunuliikenteen laajentuessa lähitulevaisuudessa kasvaa samalla nk. synkronoitujen risteysten tarve. Mikäli jatkossa pyritään nk. vakiominuuttiaikatauluihin (samat lähtöminuutit eri tunteina), sekä yhteisillä runkoyhteyksillä eri linjojen tehokkaaseen keskinäiseen tahdistamiseen, edellyttää se myös vaunujen pysäkkiaikojen luotettavaa ennakoitavuutta. Riippumatta aikataulurakenteesta on vaunujen kuormitus tasaisinta vaunujen kulkiessa toisiinsa nähden mahdollisimman tasaisin välein. Mikäli jokin vaunu jää suunnitellusta aikataulustaan jälkeen poikkeuksellisesti aikaa vieneen myyntitapahtuman takia, vaikuttaa tämä välittömästi kyseisen vaunun kuormitukseen ja siten matka-aikaan myös jäljellä olevalla matkaosuudella. Liikennevalojen kannalta lipunmyyntitapahtuman ei tarvitse kestää kuin hetki, ja silti on todennäköistä, että vaunu menettää sille tarkoitetun liikennevaloetuuden ja joutuu odottamaan vihreää kokonaisen valokierron. HKL:n on turvattava kyky vastata kasvavaan liikennetarjontaan uusien raitioliikennelaajennusten yhteydessä myös kuormitetuilla yhteisillä rataosuuksilla. Esimerkiksi Laajasalon raitioliikenneratkaisu edellyttää nykyisten suunnitelmien mukaan tietyn päälinjan haaroittamista Laajasalossa kahteen eri suuntaan, jolloin vaunut on voitava ohjata luotettavasti tasaisin välein yhteiselle rataosuudelle. Göteborgissa raitioliikenteen täsmällisyys nousi kuljettajarahastuksesta luopumisen ansiosta 74 prosentista yli 81 prosenttiin, kun täsmällisyyttä kuvaavavana hyväksyttävänä välinä on 30 sekuntia edellä 3 minuuttia myöhässä. HKL:n Raitioliikenneyksikön arvion mukaan kuljettajarahastuksesta luopuminen parantaisi selvästi sekä liikennöinnin täsmällisyyttä että aikataulutetun liikenteen nopeutta. Nykyisin aikataulut joudutaan laatimaan hyvin suuren ajoaikojen vaihtelun salliviksi ja siten tarpeettoman hitaiksi. Ajoaikojen vaihtelun vaikutus aikatauluihin korostuu raitioliikenteessä, jossa vaunut eivät voi ohittaa toisiaan. Siksi aikatauluihin on otettava huomioon myös erityisen hitaat vuorot. 3. Turvallisuusvaikutukset Liikenneturvallisuuden takia kuljettajan on keskityttävä ajamaan ja tarkkailemaan liikennettä. Rahastaminen on ohjeistettu tehtäväksi ainoastaan vaunun seistessä pysäkillä. Käytännössä osa kuljettajista myy lippuja kuitenkin myös ajon aikana, koska lipun tarvitseva matkustaja on voinut nousta kyytiin vaunun takaosasta ja ehtii kuljettajan luokse vasta pysäkiltä lähdön jälkeen. Asiakaspalvelun kannalta on vaikeaa jättää lipun myyminen vasta seuraavalle pysäkille. Luopumalla kuljettajarahastuksesta vaunujen ohjaamot voidaan sulkea nykyistä paremmin, jolloin ohjaamon ilmanvaihtoa voidaan parantaa myös vanhoissa vaunuissa turvallisen työympäristön takaamiseksi myös kuumina kesäpäivinä. Toisin kuin esimerkiksi Ruotsissa, Suomessa kuljettajien ryöstöt eivät ainakaan toistaiseksi ole merkittävä ongelma. Joka tapauksessa käteiskassan poistuminen kuljettajan vastuulta lisää jonkin verran myös työturvallisuutta. Raitioliikenteen kuljettajarahastuksesta luopuminen - perusteluteksti
8 4. Vaikutukset asiakaspalveluun Kuljettajarahastuksen päättyminen heikentää luonnollisesti nykyisin kuljettajalta kertalipun ostajien kokemaa palvelutasoa. Kertalipun osti kuljettajalta vuonna 2007 alle 5 % raitiovaunujen matkustajista. Kännykkälippu on jatkuvasti kasvattanut suosiotaan ja Helsingin tariffi politiikka (kertalippujen hintojen korottaminen, arvo- ja kausilippujen hintojen alentaminen) vähentänee jatkossa edelleen lippunsa kuljettajalta ostavien määrää. Yli 95 % matkustajista ei osta lippuaan vaunusta. Näille matkustajille entistä säännöllisempi ja nopeampi liikenne merkitsee palvelun selkeää parantumista. Nopeuden kasvamisen lisäksi myös parantuneen luotettavuuden arvioidaan kasvattavan jonkin verran matkustajamääriä, mutta kasvun suuruutta on vaikeaa arvioida. Nykyiset laskennalliset arviointimenetelmät eivät huomioi matkan luotettavuutta ja aikataulujen säännöllisyyttä. JOKOLA-tutkimuksen perusteella luotettavuus on kuitenkin joukkoliikenteen tärkein yksittäinen laatutekijä. Kuljettajat voivat edelleen neuvoa asiakkaita pysäkeillä, vaikka lippuja ei myytäisikään. Pääosin suljetun ohjaamon ei tarvitse estää puheyhteyttä. Tarvittaessa keskeisille pysäkeille voidaan tuoda myös kartta, josta löytyvät lähimpien lipunmyyntipisteiden sijainnit. Kansainvälisesti tarkasteltuna kuljettajarahastus raitioliikenteessä on harvinainen järjestely, joten useimmat matkailijat eivät odota voivansa ostaa lippuja kuljettajalta. Merkittävin poikkeus Helsingin kannalta on Tallinna, jossa raitiovaunujen kuljettajat myyvät lippuja. Tarvittaessa muutoksesta tiedottamista voidaan kohdistaa erityisesti Tallinnasta saapuville matkailijoille. Esimerkkinä kuljettajarahastuksesta luopumisen hyväksyttävyydestä Ruotsissa Itä-Götanmaan alueella (Östgötatrafi ken, mm. Norrköping ja Linköping) ajoneuvosta ostettaville kertalipuille on asetettu 20 kruunun lisämaksu (vastaa aikuisten 1 vyöhykkeen kertalipun hintaa). Lisämaksu ja samalla käyttöön otettu kertalipun hintainen tekstiviestilippu ovat vähentäneet kertalippujen myyntiä ajoneuvoissa 90 %. Samaan aikaan matkustajamäärät ovat nousseet 2,7 %. Tästä päätellen matkustajat ovat kokeneet muutoksen parannukseksi, vaikka yksittäiset matkustajat ovatkin saattaneet kärsiä järjestelystä. 5. Korvaavat lipunmyyntijärjestelyt ja liputta matkustaminen Raitio- ja metroliikenteen välillä ei ole merkittävää eroa liputta matkustamisessa, vaikka metroliikenteessä ei myydä lippuja kuin automaateista. Metroliikenteessä on jopa hieman vähemmän liputta matkustavia kuin raitioliikenteessä. Tämä johtuu osin siitä, että raitioliikenteessä tehdään lyhyempiä matkoja, minkä vuoksi houkutus liputta matkustamiseen on metroa suurempi. Myöskään liputta matkustamisesta tehdyissä selvityksissä ja tarkastusmaksuista tehdyissä valituksissa ei ole havaittavissa kuin yksittäisiä metron matkustajia, jotka ovat kertoneet liputtomuutensa syyksi lipun ostamisen vaikeuden. Esimerkiksi Göteborgin kokemusten mukaan kuljettajamyynnistä luopuminen ja siirtyminen pelkkään automaattimyyntiin ei ole kasvattanut liputta matkustavien määrää. Kuljettajien lipunmyynnin poistuminen vaatii korvaavat lipunmyyntijärjestelyt. Käytännössä vaihtoehtoina ovat pysäkeille tai vaunuihin asennettavat lippuautomaatit. Vaunuihin asennettavat automaatit ovat Helsingin laajan raitioverkoston tapauksessa tarkoituksenmukaisempi ratkaisu kuin pysäkille asennettavat automaatit. Vaunuissa olevat automaatit ovat suojassa ilkivallalta ja automaattien huolto onnistuu vaunujen muun huollon yhteydessä varikoilla. Lippuautomaatteja on saatavilla pelkästään maksukortteja hyväksyvinä, kolikoita hyväksyvinä ja kolikoita ja seteleitä hyväksyvinä. Kolikoita ja kolikoita ja seteleitä hyväksyviä automaatteja on saatavilla sekä maksukortteja hyväksyvinä että ilman maksukorttiominaisuutta. Koska kaikki matkustajat (esim. lapset) eivät voi saada maksukortteja eivätkä maksaa kännykällä, asiakaspalvelun kannalta on välttämätöntä hyväksyä vähintään kolikoita. Maksukorttien hyväksyminen parantaa selvästi palvelua ja on siksi perusteltua. Seteleitä ei ole järkevää ottaa mukaan, sillä niiden käsittelyyn liittyy herkästi rikkoutuvia mekaanisia osia, jotka lisäisivät automaattien vikaherkkyyttä. Lisäksi vaihtorahojen käsittely edellyttää suurikokoisempia lippuautomaatteja. Vilkkaimmilla pysäkeillä ja matkustajaterminaaleissa säilytetään luonnollisesti myös nykyiset kiinteät lippuautomaatit. Lippuautomaattihankinta voidaan pitää kaikkein yksinkertaisimpana, mikäli automaatit tulostavat liput (sekä sisäiset liput että seutuliput) paperille 6 Raitioliikenteen kuljettajarahastuksesta luopuminen - perusteluteksti
9 Kuva 1 Esimerkkikuva kolikoita hyväksyvästä lippuautomaatista. Kuva 2 Esimerkkikuva kolikoita ja maksukortteja hyväksyvästä lippuautomaatista. Raitioliikenteen kuljettajarahastuksesta luopuminen - perusteluteksti
10 tai uusille kesällä 2009 käyttöönotettaville pahvisille kertakorteille ilman merkittävää tietoteknistä liittämistä nykyiseen matkakorttijärjestelmään. Tällä toimintamallilla raitiovaunujen kuljettajarahastuksesta voitaisiin luopua vuodenvaihteessa On kuitenkin syytä selvittää tarkemmin myös mahdollisuus liittää lippuautomaattien hankinta pääkaupunkiseudun taksa- ja lippujärjestelmäuudistuksen yhteydessä tehtäviin laitehankintoihin, jolloin automaateissa voitaisiin mahdollisesti ladata myös kautta tai arvoa matkakorteille. Lisäksi, kun nykyisten monilippuautomaattien saatavuus on heikentynyt ja hinta noussut laitteiden ikääntymisen takia, voitaisiin samassa yhteydessä tutkia mahdollisuus hankkia raitiovaunujen lippuautomaatit ja matkakorttijärjestelmän uudet monilippuautomaatit yhteishankintana YTV:n kanssa. Silloin ohjelmistojen sovituskustannukset voitaisiin jakaa suuremman automaattimäärän kesken. Tämä etenemismalli tarkoittaisi toteutusaikataulun siirtymistä kahdella vuodella vuosien vaihteeseen. Valinta kahden edellä mainitun etenemisvaihtoehdon välillä tehdään jatkovalmistelussa vuonna Kustannukset ja hyödyt Lippuautomaattien kustannuksia arvioitiin liikennelaitoksella viimeksi vuonna Näiden arvioiden rinnalle pyydettiin keväällä 2008 alustava hinta-arvio kolmelta automaattivalmistajalta, joista yksi vastasi pyyntöön. Lisäksi saatiin käyttöön toteutuneet kustannukset ja huoltokustannukset Göteborgista. Kustannusarviot ja Göteborgin toteutuneet kustannukset vastasivat pitkälle toisiaan. Yllä mainittujen lähteiden perusteella automaattien arvioitu hankintakustannus HKL:n vaunumäärällä olisi euroa/vaunu (alv 0 %) varustelusta riippuen ja ylläpitokustannukset olisivat korkeintaan 200 euroa vaunua kohden kuukaudessa (alv 0 %). Arviot perustuvat 130 vaunun määrään, joka vastaa vuoden 2007 liikennetarjontaa. Noin puolet edellä mainituista kustannuksista muodostuisi automaattien tarvitsemasta keskusjärjestelmästä ja ohjelmistojen sovittamisesta pääkaupunkiseudun taksa- ja tilitysjärjestelmiin ja suomalaisiin maksukorttijärjestelmiin. Suuremmalla vaunumäärällä automaattikohtainen kustannus siis laskee. Hyödyt puolestaan kasvavat lähes suoraan suhteessa liikennemäärään eli automaattien määrään. 10 vuoden pitoajalla lasketut vuosittaiset kustannukset poistoista ja ylläpidosta 130 automaatille (sisältäen 10 vara-automaattia) olisivat noin euroa (alv 0 %) kortteja ja kolikoita hyväksyville automaateille ja noin euroa (alv 0 %) myös seteleitä hyväksyville automaateille. Kustannusten ja liikkuvassa käytössä olevien laitteiden luotettavuuden perusteella suositeltava vaihtoehto on kortteja ja kolikoita hyväksyvien automaattien hankinta. Setelinkäsittelylaitteiden huoltotarve on ajoneuvokäytössä merkittävä ja seteliautomaatit ovat kolikkoautomaatteja houkuttelevampi ryöstökohde. Kuljettajien lipunmyynnin lopettamisesta koituvia nopeuttamishyötyjä on arvioitu useilla menetelmillä. Hyödyt jakautuvat suoriin hyötyihin ja laajempiin hyötyihin, jotka voidaan saavuttaa toteuttamalla kuljettajien lipunmyynnin lopettamisen lisäksi muita muutoksia aikataulutukseen ja valoetuuksiin. Kuljettajien lipunmyynnin lopettamisen tuomat täsmällisyyden parannukset ovat kaupunkisuunnitteluviraston liikennevalotoimiston mukaan edellytys näille muutoksille. Suoria hyötyjä on arvioitu prosentuaalisen nopeutumisen kautta sekä laskennallisena liikennöintikustannusten muutoksena että arvioimalla nykyisten vuorokiertojen perusteella mitkä ruuhkavuorot voitaisiin säästää nopeutumisen avulla. Suoran nopeutumisen arviointiin ei ole vakiintunutta menetelmää, joten nopeutuminen on arvioitu varovaisesti pääosin pysäkkiaikojen hajonnan pienentymisen kautta. Aiempaan simulointitarkasteluun verrattuna on lisäksi huomioitu mahdollisuudet kehittää aikatauluja ajoaikojen hajonnan pienentyessä. Suorien liiketaloudellisten nopeuttamishyötyjen arvioiden vaihteluväli on varsin suuri. Vuosittaisiksi liiketaloudellisiksi hyödyiksi on arvioitu alimmillaan euroa, eli noin puolet investointikustannuksista, ja enimmillään euroa. Alimmillaan hyötyjen arvo vastaa yhtä kokopäivävuoroa tai 2-3 ruuhkavuoroa. Huomattavasti suuremmat säästöt ovat mahdollisia ilman lisäinvestointeja valo-ohjauksen muutoksin, kun koekäytössä oleva kolmiosaisten suojateiden VAROVA-ohjaus laajenee. Nämä valo-ohjauksen muutokset edellyttä- 8 Raitioliikenteen kuljettajarahastuksesta luopuminen - perusteluteksti
11 vät täsmällistä kulkua, jota kuljettajien lipunmyynnistä luopuminen tukee. Raitioverkoston laajentuessa hyötyjen arvo kasvaa, kun uuden liikenteen hoitamiseen tarvitaan vähemmän vuoroja kuin ilman nopeutumista. Kuljettajien lipunmyynnistä luopumisen hyötyjä on arvioitu aiemman simulointitarkastelun perusteella. Tarkastelussa on huomioitu sellaiset lipunmyynnistä luopumisen mahdollistamat parannukset, jotka eivät vaadi investointeja. Säästyvät vuorot on tarkistettu nykyisten vuorokiertojen mukaisiksi. Simulointitarkastelu koski vain osaa verkosta, joten lisäksi on muodostettu sekä laskennallinen että vuorokiertoihin perustuva arvio koko verkolla toteutettavista nopeuttamistoimista ja saavutettavista säästöistä. Yhdessä muiden toimien kanssa liiketaloudellinen kokonaissäästö on arviolta euroa, eli kattaa vähintään investointikustannukset. Toisin sanoen kuljettajien lipunmyynnin lopettaminen on yhdessä muiden siitä riippuvaisten nopeuttamistoimenpiteiden kanssa liiketaloudellisesti kannattavaa. Tarvittavat muutokset valoetuuksiin ovat kaupunkisuunnitteluviraston liikennevalotoimiston mukaan toteuttamiskelpoisia, kun vaunujen kulku on pääsääntöisesti luotettavaa ja linjojen aikataulut voidaan tahdistaa tietyillä kriittisillä osuuksilla. Erikseen on arvioitu joustokertoimen avulla myös mahdollista matkustajamäärien ja lipputulojen kasvua nopeutumisen kautta. Täsmällisyyden parantumisesta johtuvaa matkustajamäärien kasvua ei ole voitu arvioida riittävän luotettavasti nykyisillä menetelmillä. Suoran nopeutumisvaikutuksen tuottamat lisälipputulot ovat arviolta euroa vuodessa. Edellytyksenä lisälipputuloille on lisämatkustajille riittävä kapasiteetti, jota voidaan saada matalalattiaisten väliosien asennusten myötä vuosien 2009 ja 2010 aikana. Yhdessä muiden toimien kanssa lisälipputulot voisivat olla useamman vuoden tarkastelujaksolla yli euroa vuodessa. Lyhyellä aikavälillä raitiovaunuliikenteen kapasiteetti ei mahdollistane näin suurta matkustajamäärien kasvua. Nopeutumisen tuomien matkustajien aikasäästöjen yhteiskuntataloudellinen arvo on euroa. Yhdessä muiden toimien kanssa matkustajien aikasäästöjen arvioitu kokonaisarvo on euroa. Aikasäästöjen ylärajan määrää lyhyellä aikavälillä raitioliikenteen kapasiteetti. Taulukko 1 Hyödyt ja kustannukset, suorat vaikutukset. KUSTANNUKSET Minimi (M ) Maksimi (M ) Investointi 2,38 2,38 Investoinnin poisto vuodessa (pitoaika 10 vuotta) 0,24 0,24 Järjestelmän käyttökustannukset (rahahuolto ym) 0,31 0,31 Kustannukset yhteensä (M /vuosi) 0,55 0,55 HYÖDYT Tuottajain (joukkoliikenteen tilaaja) ylijäämän muutos Raitiovaunujen liikennöintikustannussäästöt 0,30 0,50 Lipputulojen lisäys (uudet joukkoliikennematkat) 0,02 0,04 Kuluttajain (joukkoliikenteen käyttäjät) ylijäämän muutos Matkustajien aikahyödyt 0,30 0,60 Hyödyt yhteensä 0,62 1,14 H/K-SUHDE Yhteiskuntataloudellinen hyöty-kustannussuhde 1,13 2,07 Liiketaloudellinen hyöty-kustannussuhde 0,58 0,98 Raitioliikenteen kuljettajarahastuksesta luopuminen - perusteluteksti
12 Taulukko 2 Hyödyt ja kustannukset, tukitoimien vaikutukset mukana. KUSTANNUKSET Minimi (M ) Maksimi (M ) Investointi 2,38 2,38 Investoinnin poisto vuodessa (pitoaika 10 vuotta) 0,24 0,24 Järjestelmän käyttökustannukset (rahahuolto ym) 0,31 0,31 Kustannukset yhteensä (M /vuosi) 0,55 0,55 HYÖDYT Tuottajain (joukkoliikenteen tilaaja) ylijäämän muutos Raitiovaunujen liikennöintikustannussäästöt 0,60 0,80 Lipputulojen lisäys (uudet joukkoliikennematkat) 0,07 0,10 Kuluttajain (joukkoliikenteen käyttäjät) ylijäämän muutos Matkustajien aikahyödyt 0,60 1,00 Hyödyt yhteensä 1,27 1,90 H/K-SUHDE Yhteiskuntataloudellinen hyöty-kustannussuhde 2,31 3,45 Liiketaloudellinen hyöty-kustannussuhde 1,22 1,64 7. Yhteenveto Kuljettajarahastuksesta luopuminen pienentää raitioliikenteen pysäkkiaikoja ja niiden hajontaa ja siten lisää raitioliikenteen nopeutta ja aikatauluissa pysymistä (luotettavuutta). 95 %:lle matkustajista palvelun laatu paranee. Kuljettajarahastuksesta luopuminen onkin edellytys strategiselle kehityspolulle, jolla parannetaan raitioliikenteen luotettavuutta, nopeutetaan raitioliikennettä ja tarjotaan näin matkustajille nykyistä parempaa palvelua. Kuljettajarahastuksesta luopumisella saavutettava raitioliikenteen luotettavuuden paraneminen on erittäin tärkeässä asemassa varmistettaessa keskustan raitioliikenneverkon toimivuus 2010-luvulla raitioliikenteen lisääntyessä määrällisesti merkittävästi Jätkäsaaren, Kalasataman, Kruunuvuorenrannan ja Keski-Pasilan kehittämishankkeiden myötä. Ilman kuljettajarahastuksesta luopumista raitioliikenteen toimintakyky Helsingin keskustassa on vaarassa heikentyä olennaisesti. Kuljettajarahastuksesta luopuminen aiheuttaa haittaa lippunsa nyt kuljettajalta ostaville, joita on alle viisi prosenttia matkustajista. Lippunsa kuljettajilta ostavien osuus on pienentynyt jo useita vuosia ja lippujen ostaminen kuljettajalta vähentynee edelleen, kun kuljettajien myymä edullinen raitiovaunulippu korvautuu edullisella arvolipulla vuoden 2009 alussa. Kuljettajarahastuksesta luovuttaessa kertalipun hankinta on edelleen mahdollista vaunuihin asennettavista kertalippuautomaateista, SMS-lipulla tai esim. metroasemilla ja joillain vilkkaimmilla raitioliikenteen pysäkeillä olevista automaateista. Kuljettajien lipunmyynnin poistuminen edellyttää täydentäviä kertalipun myyntijärjestelyjä. Käytännössä vaihtoehtoina ovat pysäkeille tai vaunuihin asennettavat lippuautomaatit. Vaunuihin asennettavat automaatit ovat Helsingin laajan raitioverkoston tapauksessa tarkoituksenmukaisempi ratkaisu kuin pysäkille asennettavat automaatit. Vaunuissa olevat automaatit ovat paremmin suojassa ilkivallalta ja automaattien huolto onnistuu vaunujen muun huollon yhteydessä varikoilla. Tarkoituksenmukaisin lippuautomaattivaihtoehto on kolikoita ja maksukortteja hyväksyvä malli. Hankkeen investointikustannuksiksi voidaan tässä yhteydessä arvioida n euroa (alv 0 %), joka koostuu 130 lippuautomaatin hankinnasta. Vuosikustannus kymmenen vuoden poistoajalla mukaan lukien automaattien huolto- ja rahahuoltokustannukset on n euroa (alv 0 %). 10 Raitioliikenteen kuljettajarahastuksesta luopuminen - perusteluteksti
13 Kuljettajarahastuksesta luopumisen liiketaloudelliset hyödyt kattavat vähintään puolet lipunmyyntiautomaattien kustannuksista. Yhteiskuntataloudelliset hyödyt kattavat kustannukset kokonaisuudessaan. Yhdessä muiden nopeuttamistoimien kanssa kuljettajarahastuksesta luopuminen on liiketaloudellisesti kannattavaa (hyöty-kustannussuhde yli 1) ja yhteiskuntataloudellisesti erittäin kannattavaa (hyöty-kustannussuhde yli 2). Raitioliikenteen kuljettajarahastuksesta luopuminen - perusteluteksti
14 12 Raitioliikenteen kuljettajarahastuksesta luopuminen - perusteluteksti
16 HKL:n julkaisusarja D 17/2009 Raitioliikenteen kuljettajarahastuksesta luopuminen - perusteluteksti /2009 Metron yöliikenteen laajentamisselvitys 15/2009 Bussiliikenteen lisäliikenne Helsingissä vuonna /2009 Joukkoliikenteen luotettavuuden kehittämisohjelma B-osa 13/2009 Bussien tilaajavärityksen esiselvitys 12/2009 Suurtapahtuman joukkoliikennejärjestelyt Helsingissä: Esimerkkinä Madonnan konsertti Jätkäsaaressa /2009 Joukkoliikenteen yksikkökustannukset /2009 Joukkoliikenteen luotettavuuden kehittämisohjelma A-osa 9/2009 Pääkaupunkiseudun joukkoliikenteen matkustajainformaatiopalvelujen arviointi ja kehittämistarpeiden kartoitus 8/2009 Helsingin joukkoliikenne /2009 Selvitys joukkoliikenteen tekstiviestilipun käytöstä ja jatkokehittämismahdollisuuksista 6/2009 Koskelan raitiovarikkoselvitys 5/2009 Selvitys matkatakuujärjestelmästä 4/2009 Henkilöstöraportti /2009 Ympäristöraportti /2009 Johdinautoliikenteen toteutettavuusselvitys 1/2009 Metroasemien rakennus- ja käyttökustannukset 7/2008 Joukkoliikenteen yksikkökustannukset /2008 Metroasemien rakennus- ja käyttökustannukset 5/2008 Laajasalon raideraportti 4/2008 Ympäristöraportti /2008 Henkilöstöraportti /2008 Joukkoliikenteen tariffipolitiikan vaihtoehtoja Helsingissä 1/2008 Selvitys maksuttoman joukkoliikenteen vaikutuksista Helsingissä 10/2007 Helsingin sisäiset matkat henkilöliikennetutkimuksessa /2007 Ympäristöystävällisen kaupunkiliikenteen kehittäminen Helsingissä 8/2007 Bussiliikenteen lisäliikenne Helsingissä vuonna /2007 Ympäristöraportti /2007 Helsingin lähijuna-asemien kehittämisselvitys 5/2007 Joukkoliikenteen yksikkökustannukset /2007 Laajasalon raideyhteys supistettu metro 3/2007 Metroporttiselvitys 2/2007 Henkilöstöraportti /2007 Helsingin joukkoliikenteen liikennevaloetuus- ja matkustajainformaatiojärjestelmä (Helmi) HELSINGIN KAUPUNGIN HKL -LIIKELAITOS
29.12.2010. Matkalippujen myynti liikennevälineissä. www.hsl.fi
34 29.12.2010 Matkalippujen myynti liikennevälineissä www.hsl.fi HSL Helsingin seudun liikenne Opastinsilta 6 A PL 100, 00077 HSL00520 Helsinki puhelin (09) 4766 4444 www.hsl.fi Lisätietoja: Pirkko Lento,